ประกาศสำนักงานตำรวจแห่งชาติประกาศสำนักงานตำรวจแห่งชาติเรื่องการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ(ฉบับที่ ๖)พ.ศ. ๒๕๕๕ ตามที่ได้มีประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการซึ่งมีผลบังคับใช้ตั้งแต่วันที่ ๗ กันยายน พ.ศ. ๒๕๕๒ เป็นต้นไปและประกาศสำนักงานตำรวจแห่งชาติเรื่องการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ(ฉบับที่ ๓) พ.ศ. ๒๕๕๔ ได้กำหนดหน่วยงานและเขตอำนาจการรับผิดชอบหรือเขตพื้นที่การปกครองให้กับตำรวจภูธรจังหวัดระยองและกองบังคับการตำรวจตระเวนชายแดนภาค๒ ไว้แล้ว นั้นเนื่องจากปัจจุบันสภาพพื้นที่ในชุมชนต่าง ๆในจังหวัดระยองได้เปลี่ยนแปลงไปตามความเจริญของพื้นที่โดยเฉพาะพื้นที่ในเขตอำนาจการรับผิดชอบหรือเขตพื้นที่การปกครองของสถานีตำรวจภูธรเมืองระยองและสถานีตำรวจภูธรมาบตาพุดในสังกัดตำรวจภูธรจังหวัดระยอง ตำรวจภูธรภาค ๒ ทำให้การให้บริการประชาชนการอำนวยความสะดวก การดูแลรักษาความสงบเรียบร้อยความปลอดภัยในชีวิตและทรัพย์สินของประชาชนในเขตพื้นที่ของสถานีตำรวจดังกล่าวทั้งสองแห่งเป็นไปอย่างไม่ทั่วถึง ดังนั้นเพื่อให้เกิดประสิทธิภาพในการให้บริการประชาชน การอำนวยความสะดวกการดูแลรักษาความสงบเรียบร้อยความปลอดภัยในชีวิตและทรัพย์สินและเพื่อให้ประชาชนในพื้นที่ได้รับการบริการจากเจ้าหน้าที่ตำรวจได้อย่างทั่วถึงจึงมีความจำเป็นที่จะต้องแก้ไขเขตอำนาจการรับผิดชอบหรือเขตพื้นที่การปกครองของสถานีตำรวจดังกล่าวเสียใหม่นอกจากนี้ กองกำกับการตำรวจตระเวนชายแดนที่ ๒๑ถึงกองกำกับการตำรวจตระเวนชายแดนที่ ๒๔ กองบังคับการตำรวจตระเวนชายแดนภาค ๒กองบัญชาการตำรวจตระเวนชายแดนมีลักษณะการแบ่งเขตพื้นที่จังหวัดที่ไม่ต่อเนื่องและไม่สอดคล้องกับการแบ่งเขตอำนาจการรับผิดชอบหรือเขตพื้นที่การปกครองของตำรวจภูธรภาค๓ และตำรวจภูธรภาค ๔รวมทั้งไม่สอดคล้องกับการแบ่งเขตพื้นที่รับผิดชอบของสำนักงานคณะกรรมการป้องกันและปราบปรามยาเสพติดภาค๓ และสำนักงานคณะกรรมการป้องกันและปราบปรามยาเสพติดภาค ๔ จึงทำให้เกิดปัญหาในด้านการประสานงานและบูรณาการร่วมกันในการป้องกันปราบปรามอาชญากรรมและป้องกันปราบปรามผู้กระทำความผิดเกี่ยวกับยาเสพติดระหว่างกองบังคับการตำรวจตระเวนชายแดนภาค ๒ กองบัญชาการตำรวจตระเวนชายแดน กับสำนักงานคณะกรรมการป้องกันและปราบปรามยาเสพติดภาค ๓ และสำนักงานคณะกรรมการป้องกันและปราบปรามยาเสพติดภาค๔ ดังนั้นเพื่อให้เกิดประสิทธิภาพสูงสุดในการปฏิบัติหน้าที่ร่วมกันในการป้องกันปราบปรามอาชญากรรมและป้องกันปราบปรามผู้กระทำความผิดด้านยาเสพติดจึงมีความจำเป็นต้องแก้ไขเขตอำนาจการรับผิดชอบหรือเขตพื้นที่การปกครองของกองกำกับการตำรวจตระเวนชายแดนที่๒๑ ถึงกองกำกับการตำรวจตระเวนชายแดนที่ ๒๔ ดังกล่าวเสียใหม่ฉะนั้น อาศัยอำนาจตามความในมาตรา ๖แห่งพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. ๒๕๕๒ และข้อ ๕ของกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. ๒๕๕๒ และคำสั่งสำนักนายกรัฐมนตรี ที่ ๑๔๑/๒๕๕๔ลงวันที่ ๒๕ สิงหาคม พ.ศ. ๒๕๕๔ เรื่องมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรีจึงออกประกาศกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้ดังต่อไปนี้ข้อ ๑[๑] ประกาศฉบับนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิกความในลำดับที่๑ และลำดับที่ ๓ ของบัญชีท้ายประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ พ.ศ.๒๕๕๒ ฉบับลงวันที่ ๗ กันยายน พ.ศ. ๒๕๕๒ในส่วนของสถานีตำรวจภูธรในสังกัดตำรวจภูธรจังหวัดระยอง ตำรวจภูธรภาค ๒ข้อ ๓ ให้ยกเลิกความในบัญชีแสดงหน่วยงานและเขตอำนาจการรับผิดชอบหรือเขตพื้นที่การปกครองของกองกำกับการตำรวจตระเวนชายแดนที่๒๑ ถึงกองกำกับการตำรวจตระเวนชายแดนที่ ๒๔ กองบังคับการตำรวจตระเวนชายแดนภาค ๒กองบัญชาการตำรวจตระเวนชายแดนของประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการพ.ศ. ๒๕๕๒ ฉบับลงวันที่ ๗ กันยายน พ.ศ. ๒๕๕๒ และของประกาศสำนักงานตำรวจแห่งชาติเรื่องการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ(ฉบับที่ ๓) พ.ศ. ๒๕๕๔ ฉบับลงวันที่ ๒๒ มีนาคม พ.ศ. ๒๕๕๔ข้อ ๔ ให้กำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการตามข้อ ๒ และข้อ ๓ เสียใหม่ โดยมีรายละเอียดตามบัญชีแนบท้ายประกาศนี้ประกาศณ วันที่ ๘ กุมภาพันธ์ พ.ศ. ๒๕๕๕ร้อยตำรวจเอกเฉลิม อยู่บำรุงรองนายกรัฐมนตรีปฏิบัติราชการแทนนายกรัฐมนตรี[เอกสารแนบท้าย]๑. รายชื่อสถานีตำรวจและเขตอำนาจความรับผิดชอบหรือเขตพื้นที่การปกครองในสังกัดตำรวจภูธรจังหวัดระยอง ตำรวจภูธรภาค ๒๒. บัญชีแสดงหน่วยงานและเขตอำนาจการรับผิดชอบหรือเขตพื้นที่การปกครองของกองบัญชาการตำรวจตระเวนชายแดน(ดูข้อมูลจากภาพกฎหมาย)ปริยานุช/ผู้จัดทำ๒ เมษายน ๒๕๕๕ชาญ/ผู้ตรวจ๑๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๖ ง/หน้า ๔๕/๒๖ มีนาคม ๒๕๕๕